**Referat af møde i Fransklærerforeningen (virtuelt) den 30.01.21**

1. Valg af dirigent
   1. Henriette blev valgt.
2. Valg af referent
   1. Lone blev valgt.
3. Godkendelse af dagsorden
   1. Dagsorden blev godkendt.
4. Godkendelse af referat af bestyrelsesmødet, fredag d. 27. november
   1. Referat blev godkendt.
5. Godkendelse af referat af generalforsamlingen, fredag d. 27. november
   1. Mette anfører, at der er en fejl i referatet. Det er Rikke Plomion, der er valgt til bestyrelsen. Iben retter referat og hjemmeside.
6. Konstituering af bestyrelsen og fordeling af opgaver:

## Bestyrelsens medlemmer

Grundskolen:

* Karin Rosenbom
* Birthe Møller, som trådte ind på dette møde i bestyrelsen, fordi Magdalena har trukket sig

Ungdomsuddannelserne:

* hhx: Lone Færgemann
* stx, hf og VUC:
  + Iben Schneider
  + Maria Kindt
  + Mette Nørbjerg Vangsgaard
  + Hanne Søllingvraae Fjord
  + Elise Balmisse Thomsen
  + Henriette Dittmer
  + Kader Maikal

Videregående uddannelser:

* Franskfaget i læreruddannelsen i professionshøjskoleregi: Annette Søndergaard Gregersen
* Fransk på universitetet og andre videregående uddannelser: Lisbeth Verstraete-Hansen

## Bestyrelsens suppleanter

Flor Mendez, grundskolen

Mikkel Thoudahl Clausen, stx

Rikke Amalie Vind Plomion, stx

Jørn Boisen, videregående uddannelser

## Opgavefordeling

Hovedrepræsentant (formand): Iben Schneider

Næstformand: Maria Kindt

Kasserer: Mette Nørbjerg Vangsgaard

Foreningens mail: Iben Schneider

Pædagogisk samarbejdsudvalg: Iben Schneider

Gymsprog: Iben Schneider

Fagligt Forum: Maria Kindt, Annette Gregersen, Lone Færgemann, Karin Rosenbom

Kurser: Hanne Søllingvraae Fjord, Maria Kindt

Kursusadministration: Henriette Dittmer

Materialebanken: Lone Færgemann, Henriette Dittmer

GDPR: Henriette Dittmer, Iben Schneider, Hanne Søllingvraae Fjord, Karin Rosenbom, Mikkel Thoudal Clausen, en FranskNyt-repræsentant

Facebookgruppen, Fransklærerforeningen 2020: Karin Rosenbom

Instagram, Fransk i Danmark: Kader Maikal

Medlemsbladet FranskNyt: Elise Balmisse Thomsen

Internationalt samarbejde: Elise Balmisse Thomsen, Kader Maikal

Regionsrepræsentantansvarlig: Henriette Dittmer, Rikke Amalie Vind Plomion

Hjemmeside: Mikkel Thoudal Clausen, Flor Mendez

Hjælp til diverse: Rikke Amalie Vind Plomion, Lone Færgemann

1. Budget og regnskab
   1. Mette gennemgår budget og regnskab.
   2. Administrationsomkostningerne har i 2020 været meget høje. Mette har været i dialog med den nye administrator, Dit Sekretariat, om den problemstilling, og der er nu lavet en aftale om at holde sig indenfor budgettet i 2021 på DKK 40.000. De høje udgifter skyldes i høj grad, at vi har skullet skifte administrator, og at der i den forbindelse er foretaget en administrativ oprydning.
   3. Generelt har der været færre udgifter end normalt og det skyldes naturligvis Corona.
   4. Bladet udgør en ikke uvæsentlig omkostning, men beslutningen er, at det holder vi fast i.
   5. Der budgetteres med et underskud på 50.000 kr. i 2021. Underskuddet har tidligere været højere, så vi barberer det stille og roligt ned. Vi har brug for flere medlemmer, for at få en bedre økonomisk situation.
   6. Mette fortæller, at 34 medlemmer desværre ikke har betalt kontingent. Der sendes rykkere, men det er vanskeligt at inddrive pengene og vi ønsker ikke en direkte telefonisk kontakt, da det kan virke intimiderende.
   7. Foreningen har aktiver for 138.311,98 kr. og passiver for 167.035,13 kr. og det betyder, at egenkapitalen pr. 31.12.20 er på 119.442,18 kr.
   8. Der arbejdes målrettet med at reducere underskuddet.
   9. Regnskabet blev godkendt ved håndsoprækning på mødet. Alle bestyrelsesmedlemmer skal desuden godkende regnskabet digitalt.
2. Administration
   1. Se punkt 7.2. Herudover fortæller Mette, at samarbejdet er godt og at administrator er åben for dialog. Udvalget, som følger udgifterne og fører dialogen med administrator, og som blev nedsat til GF, består i øvrigt af Mette, Maria og Iben.
   2. Foreløbig ændring:
      1. Kontingent udsendes via e-mail.
      2. Vi får også mulighed for selv at sende nyhedsmail ud.
      3. Mette kan trække en medlemsliste til bladet.
   3. Skal medlemmer have bladet tilsendt, hvis de ikke betaler kontingent? Det var der delte meninger om.
   4. Vi skal have fokus på at holde på vores medlemmer og også forsøge at skaffe flere. Annette foreslog, at vi skal have fat i folk allerede, når de er i uddannelse og senest når de er i første job, så vi på den måde kan skabe en kultur omkring foreningsarbejdet.
   5. Det er vigtigt, at folk kommer til de kurser vi udbyder, for der har vi mulighed for at være mere synlige. Mange vælger det desværre fra, fordi det er ekstra arbejdstid.
   6. Vi talte om, hvordan kontingent fremover skal indkræves. Det blev besluttet, at der bliver nedsat en arbejdsgruppe bestående af Mette, Henriette, Kader og Elise. Denne skal tage stilling til om FLF skal tilbage til en PBS-løsning eller fortsætte med faktura. Dette skal ske i nærmeste fremtid måske februar eller marts, så der kan tages fat i dit sekretariat i god tid for at give besked. Mette indkalder til mødet.
3. Mødestruktur fremover
   1. Iben gør opmærksom på vigtigheden af, at det er tydeligt, hvem der laver hvad og at vi kan se resultatet af vores indsats. Hun foreslår, at vi sætter en tidsramme på diverse ansvarsområder. Der var bred opbakning til forslaget.

GDPR

* 1. Gamle lister skal findes frem, for alt skal slettes. Sker det ikke, kan vi få en stor bøde og det skal vi undgå. Vi må ikke have noget liggende, som er mere end 1 år gammelt. Der må ikke fremgå noget nogen steder, medmindre der er givet tilsagn. Vi skal også kontakte tidligere medlemmer af bestyrelsen og andre, som kan have medlemslister og andre personfølsomme oplysninger liggende, der skal slettes. Iben indkalder til GDPR-møde, så vi kan lægge en plan for GDPR-oprydning og løbende GDPR-drift.
  2. Foreningen har to Facebook-sider. Den gamle skal slettes. Kader og Karin påtog sig den opgave.

1. Strategi og kommunikation
   1. Iben mener, at det er vigtigt, at vi arbejder strategisk, så der bliver mere synligt for både os selv og vores medlemmer, hvad vores indsatsområder er. Og i den forbindelse, at vi skal lave både en regional og lokal indsats og henviser til Region Midtjyllands sprogstrategi, som kan benyttes som et redskab i den forbindelse af bestyrelsen og foreningens medlemmer. Iben foreslår, at vi arbejde videre med strategi frem til næste bestyrelsesmøde og på næste bestyrelsesmøde.
   2. Annette foreslår, at vi bør intensivere samarbejdet mellem grundskoler, efterskoler, ungdomsskoler osv.
   3. Problemet er også, at mange grundskoler ikke udbyder fransk. Der er store regionale forskelle her. Der er fransklærere nok, men de bliver ikke brugt og det er skadeligt for fransk.
   4. Annette fortæller, at der på KL niveau og ledelsesniveau i det hele taget er en manglende interesse for 2. fremmedsprog. Det gør ikke vores arbejde nemmere. Vi må hver især kæmpe kampen lokalt og foreningen må foretage en regional indsats.
   5. Elise forklarer, at hun allerede i september har foreslået, at der sendes et skriv ang. de mange strukturelle problemer, der gør det svært at få en god fødekæde i fransk fra folkeskolen til mellemlange og videregående uddannelser. Dette skriv blev sendt til bestyrelsen i september måned i forbindelse med bestyrelsesmøde. Tanken er, at det skriv skal laves til et brev, der sendes til alle uddannelsesansvarlige i de politiske partier inkl. Undervisningsministeren. Det besluttes at Iben, Maria og Elise fortsætter dette arbejde i foråret med henblik på at få det sendt til undervisningsministeren og alle de uddannelsesansvarlige i de forskellige politiske partier.
2. Eventuelt nyt fra fraktionerne og vores arbejdsområder
   1. Iben ønsker en visuel oversigt over arbejdsområder for at sikre større enkelhed og synlighed.
   2. Iben har været til PS-møde om eksamen sommer 2021 p.g.a. mere virtuel undervisning og nedlukning. Vi må afvente nærmere orientering.
3. Oplæg af Ana Kanareva-Dimitrovska, ECML, om Erasmus+ projekt på Århus Universitet
   1. Interessant oplæg, som skal bredere ud, måske webinar eller FIP
   2. Hun anbefaler følgende sider:
      1. generation global
      2. ecml.dk
      3. ncff.dk
   3. Slides fra mødet sendes til Annette, som videreformidler til bestyrelsen.
4. Næste møde
   1. Iben sender en Doodle og man noterer hvilke dage, man har mulighed for at deltage.
   2. Hvis mødet kan afholdes fysisk (april/maj), vil det foregå i Århus. Ellers virtuelt.
5. Evt.
   1. Der var ingen punkter til eventuelt.

Mødet sluttede kl. 17.00 som planlagt.